Diari Oficial de la Generalitat Valenciana


Sumari del DOGV 6889, del 25-10-2012 (2012/8996)

Notificació de la sentència dictada en el rotlle d'apel·lació número 127/2012.
------------------------------------------------------------------------------

### Dades del document

Número de DOGV
:   6889

Data del DOGV
:   25-10-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8996


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 127/2012. [2012/8996]  
La Secció Sexta de l'Audiència Provincial de València ha dictat en el rotlle d'apel·lació número 127/12 la sentència que té l'encapçalament i part dispositiva com seguix:  
«Sentència número 368  
President: Vicente Ortega Llorca.  
Magistrats: María Mestre Ramos i José Francisco Lara Romero.  
València, 12 de juny de 2012  
La Secció Sexta de la Audiència Provincial de València, integrada pels senyors i la senyora que figuren al marge, ha vist este recurs d'apel·lació, interposat contra la sentència de data 28 d'octubre de 2011, dictada en el juí ordinari número 696/2006, del Jutjat de Primera Instància número 2 de Gandia (València), sobre la declaració de la propietat d'un immoble.  
Han sigut parts en el recurs, com a apel·lants, els demandants Juan Andrés Morant Moratal i Elvira Rovira Fuchol, representats pel procurador Joaquín Muñoz Femenía i defesos per l'advocada Arantxa Sanchis Muñoz; i com a apel·lats, el demandat Francisco Ángel Aviñó Dasca, representat per la procuradora M.ª Agosto Villalonga Tomás i defés per l'advocada María Dolores Masa Estruch, i els codemandats Emilia Dasca Estellés, Vicente Rafael Aviñó Dasca, Gustavo Aviñó Dasca i Humberto de la Cruz Aviñó Dasca, tots en rebel·lia processal.  
  
Hi és ponent Vicente Ortega Llorca, el qual expressa el parer del tribunal.  
Disposem  
1. Estimem el recurs interposat pels demandants Juan Andrés Morant Moratal i Elvira Rovira Puchol.  
2. Revoquem la sentència objecte d'apel·lació, i en lloc seu:  
a) Estimem la demanda formulada per Juan Andrés Morant Moratal i Elvira Rovira Puchol contra Francisco Ángel Aviñó Dasca, Emilia Dasca Estellés, Vicente Rafael Aviñó Dasca, Gustavo Aviñó Dasca i Humberto de la Cruz Aviñó Dasca.  
b) Declarem que Juan Andrés Morant Moratal i Francisco Aviñó Borrás van constituir mitjançant una escriptura pública de compravenda autoritzada pel notari de Gandia José Iranzo Castelló, en data 10 de setembre de 1979, una fidúcia cum amico sobre la finca inscrita en el Registre de la Propietat número 3 de Gandia, en el tom 1062, foli 81, finca registral número 37919.  
c) Declarem que Juan Andrés Morant Moratal i Elvira Rovira Puchol són els vertaders propietaris de la finca esmentada.  
d) Ordenem que s'expedisca un manament al Registre de la Propietat número 3 dels de Gandia, a fi que cancel·le la inscripció existent a nom de Francisco Aviñó Borrás, i la inscriga a nom de Juan Andrés Morant Moratal i Elvira Rovira Puchol.  
e) Imposem als demandats les costes causades en la primera instància.  
3. No fem una imposició expressa de les costes d'esta alçada. Esta sentència no és ferma i en contra es pot interposar un recurs extraordinari per infracció processal o un recurs de cassació per interés cassacional. Quan corresponga, torneu al jutjat de procedència les actuacions originals, amb una certificat d'esta resolució perquè s'execute i es complisca. Esta és la nostra sentència, que pronunciem, manem i firmem».  
I perquè es publique en el Diari Oficial de la Comunitat Valenciana, a fi de notificar la part incompareguda, Humberto de la Cruz Aviñó Dasca, demandat apel·lat, expedisc este edicte.  
  
València, 18 de setembre de 2012.- La secretària: Eugenia Rosa Martín Landete.